Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban:
Paragraph Index: 947

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § 3. pontja szerint „közérdekû adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv kezelésében lévõ, a személyes adat fogalma alá nem esõ adat”. A 19. § kimondja, hogy az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv a feladatkörébe tartozó ügyekben köteles elõsegíteni a közvélemény pontos és gyors tájékoztatását. Köteles rendszeresen közzé- vagy más módon hozzáférhetõvé tenni a tevékenységével kapcsolatos legfontosabb – így különösen a hatáskörére, illetékességére, szervezeti felépítésére, a birtokában lévõ adatfajtákra és a mûködésérõl szóló jogszabályokra vonatkozó – adatokat. E szerveknek lehetõvé kell tenniük, hogy a kezelésükben lévõ közérdekû adatot bárki megismerhesse, kivéve, ha az adatot törvény alapján az arra jogosult szerv állam- vagy szolgálati titokká nyilvánította, illetve ha az nemzetközi szerzõdésbõl eredõ kötelezettség alapján minõsített adat, továbbá, ha a közérdekû adatok nyilvánosságához való jogot – az adatfajták meghatározásával – törvény korlátozza. Az Államháztartási Hivatalról és a területi államháztartási hivatalok átszervezésérõl szóló 322/2001. (XII. 29.) Korm. rendelet 1. §-a szerint az Államháztartási Hivatal a pénzügyminiszter általános és szakmai irányítása alá tartozó országos hatáskörû, központi költségvetési szerv. Az idézett jogszabályhelyek alapján az ÁHH kezelésében lévõ nem személyes adatok közérdekû adatnak minõsülnek. Az Avtv. nem tartalmaz olyan szabályt, amely a közérdekû adatokon belül különbséget tenne az úgynevezett saját, azaz magára az adatkezelõre vonatkozó, az adatkezelõ alaptevékenységével összefüggõ, illetõleg más szervre, szervezetre vonatkozó, „származékos” adat között. Ha létezne ilyen szabály, az számos aggályt vetne fel, mert az adatkezelõ szinte korlátlan mérlegelési lehetõséget kapna annak eldöntéséhez, hogy egyes adatok melyik körbe tartoznak, ez pedig elbizonytalanítaná a közérdekû adatok hozzáféréséhez való jogot. Az információszabadság alkotmányos jog, ebbõl következõen a határait és a korlátozására vonatkozó szabályokat törvényben kell megállapítani, azok nem függhetnek a jogot alkalmazó adatkezelõ eseti mérlegelésétõl. Álláspontom szerint nem helytálló az a megállapítás, hogy „szinte bármely állami, vagy helyi önkormányzati szerv bármely típusú adat kiszolgáltatása tekintetében megkereshetõ lenne”, az adatszolgáltatási kötelezettség csupán a kezelésében lévõ adatokra vonatkozhat. Az Avtv. ezen szabálya kétségkívül „nagyvonalú”. A jogalkotó szándéka mögött azonban az a felismerés húzódott meg, hogy az állam és az állampolgár egyenlõtlen információs helyzetében a törvénynek az utóbbi mellé kell állnia. „2. Az 1. pontban leírtakkal összhangban mit tehet az ÁHH, ha olyan kérelem teljesítésének kell eleget tennie, mely olyan nagy mennyiségû dokumentáció rendszerezését, szétválogatását és másolását feltételezi, amely már az alaptevékenységének ellátását veszélyezteti, vagy ellehetetleníti (magának a szervnek a lényegét megszüntetheti).”

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes